1.	Účastník ZPC 

Meno a priezvisko, tituly:	Mgr. Lucia Király Csajka	
Znalosť cudzích jazykov:	Anglický, nemecký a maďarský jazyk	

2.	Zahraničná pracovná cesta

Štát / mesto:	Belgicko, Namur	
Názov a adresa 
prijímajúcej organizácie:	Belgické predsedníctvo Európskej únie, Mládež	
Účel cesty:	Účasť na európskom seminári „Young people and mobility, a luxury?“. Projekty mobility, právo pre všetkých mladých ľudí.     	
Spôsob financovania 
(kto hradí cestovné, pobytové náklady, iné výdavky):	IUVENTA – Slovenský inštitút mládeže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
10.12	Seminár bol rozdelený na dve časti. Súbežne prebiehal seminár za účasti mladých ľudí a pracovníkov s mládežou so seminárom pre zástupcov ministerstiev, Národných agentúr programu Mládež v akcii a inštitucionálnych zástupcov
1. Paralelné workshopy pre zástupcov ministerstiev, Národných agentúr programu Mládež v akcii a inštitucionálnych zástupcov na témy:
„Autonómia a zamestnanosť mládeže: inovatívne partnerstvá“
„Mobilita mládeže: sieťovanie štruktúr verejnej správy
2. Stretnutie zástupcov ministerstiev, Národných agentúr programu Mládež v akcii a inštitucionálnych zástupcov spolu s mládežníckymi pracovníkmi a mladými ľuďmi	
11.12	1. Pokračovanie workshopov z predchádzajúceho dňa, kreatívne spracovanie výstupov
2. Plenárne stretnutie zástupcov ministerstiev, Národných agentúr programu Mládež v akcii a inštitucionálnych zástupcov spolu s mládežníckymi pracovníkmi a mladými ľuďmi 	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
10.12.2010	1. Workshop „Autonómia a zamestnanosť mládeže: inovatívne partnerstvá“ 
Úvod do workshopu tvorili dve krátke videá prezentujúce osobné skúsenosti 2 účastníčok Európskej dobrovoľníckej služby (EDS).
Vo výpovediach obidvoch dobrovoľníčok bol zdôraznený prínos EDS tak po  osobnostnej, ako aj profesionálnej stránke (odbúranie jazykovej bariéry, zvýšenie sebavedomia, nadobudnutie nových skúseností a zručností v profesionálnej oblasti a pod.)   
Nasledovala krátka diskusia v rámci ktorej bola zdôraznená potreba prezentovať v rámci podobných výstupov aj skúsenosti/príklady dobrej praxe mladých ľudí s nedostatkom príležitostí. 
Úvod do ďalšej časti tvoril brainstorming na tému mobilita a zamestnanosť mládeže na lokálnej, národnej a medzinárodnej úrovni. Následne boli účastníci rozdelení do rotujúcich skupín zameraných na:  
-	definovanie prekážok v rámci mobility
-	definovanie prínosov mobility vo vzťahu k zamestnanosti mladých ľudí
-	odporúčania v rámci mobility 
2. Neformálne stretnutie účastníkov oboch paralelných seminárov	
11.12.2010	1. Zhrnutie výsledkov z workshopov
-	definovanie prekážok v rámci mobility: nedostatok zdrojov financovania, slabá informovanosť, administratívne a právne prekážky, slabá informovanosť vo vzťahu k neformálnemu vzdelávaniu a jeho uznaniu, nedostatočná podpora mobility mladých ľudí s nedostatkom príležitostí a pod.
-	definovanie prínosov mobility vo vzťahu k zamestnanosti mladých ľudí: pridaná hodnota mobility vo vzťahu k rozvoju profesionálnych a interkultúrnych zručností, najmä vzhľadom na narastajúci globálny trh práce, zlepšenie jazykových zručností, nadobudnutie nových skúseností a pod.
-	odporúčania v rámci mobility: rozšírenie možností financovanie mobilitných projektov mládeže, potreba posilnenia spolupráce so zamestnávateľmi za účelom zvýšenia povedomia o neformálnom vzdelávaní, zlepšenie informovanosti o existujúcich mobilitných programoch, propagácia mobility ako vzdelávacieho nástroja, prepojenie inštitúcií pracujúcich v oblasti formálneho a neformálneho vzdelávania a pod.     
Príprava krátkych 3 minútových filmov prezentujúcich hlavné výsledky workshopov.
2. Prezentácie krátkych filmov prezentujúcich výsledky z workshopov, diskusia so zástupcami jednotlivých regiónov v Belgicku, príhovor ministerského predsedu Valónskeho regiónu 	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Posilnenie spolupráce s Úradmi práce, sociálnych vecí a rodiny za účelom zvýšenia informovanosti o možnostiach pre mladých nezamestnaných ľudí v rámci programu Mládež v akcii (Oddelenie mobility mládeže).	

6.	Prehľad prinesenej dokumentácie a miesto jej uloženia 

- netýka sa	

7.	Osobitne vyhodnotený očakávaný prínos ZPC 

Prínos semináru vnímam predovšetkým v rovine zviditeľnenia vzdelávacieho rozmeru mobility mladých ľudí a propagovania mobility v oblasti neformálneho vzdelávania a dobrovoľníckych aktivít ako jednej z možností zvyšovania konkurencieschopnosti mladých ľudí na trhu práce. 	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Prezentácia výsledkov v rámci porady Oddelenia mobility mládeže	

Súhlasím so zverejnením tejto správy na internete

Dátum:	17.12-2010	
Správu vypracoval
(meno a priezvisko, podpis):	Lucia Király Csajka	
Správu schválil
(meno a priezvisko, podpis):	Viliam Michalovic